ปีทองของ คุณหญิง
ฮอตสปอร์ต, ได้ บรรเลงเอาไว้เมื่อสุดสัปดาห์ที่ผ่านมากับขาขึ้นของสมาคมกีฬาแบดมินตันแห่งประเทศไทยฯ ภายใต้การนำของผู้นำหญิงเหล็ก คุณหญิงปัทมา ลีสวัสดิ์ตระกูล ที่สร้างความสำเร็จอย่างต่อเนื่องในห้วงปีที่ผ่านมา,ไม่ว่าจะเป็นผลงานอันแจ่มจรัสในซีเกมส์ที่มาเลเซีย ตามด้วยการคว้าแชมป์เดนมาร์ก โอเพ่น ที่แดนโคนมของ เมย์ รัชนก อินทนนท์,การสร้างประวัติศาสตร์ซิวแชมป์ชายเดี่ยวเยาวชนโลก รุ่นอายุไม่เกิน 19 ปี เป็นคนแรกของไทย ของ วิว กุลวุฒิ วิทิตศานต์ ที่อินโดนีเซีย,รวมทั้งการคว้า 4 แชมป์ ภายในสัปดาห์เดียว คือ 2 แชมป์ในศึกกรังด์ปรีซ์โกลด์ ที่เยอรมนี,จากหญิงเดี่ยว แน็ต ณิชชาอร จินดาพล และ หญิงคู่ กิ๊ฟ จงกลพรรณ กิติธรากุล-วิว รวินดา ประจงใจ,และอีก 2 แชมป์ในศึกเบียร์ ลาว จากชายเดี่ยว ซาบ กันตวัฒน์ ลีลาเวชบุตร และหญิงคู่ พลอย ณัชชา แสงโชติ-แบม กิตติภัค ดับทุกข์,ยังรอความสำเร็จจากศึกซุปเปอร์ซีรีส์ที่จีน และฮ่องกง ที่นักกีฬาไทยจะลุ้นติด 8 อันดับแรกเพื่อไปแข่งขันรายการ เวิลด์ ซุปเปอร์ซีรีส์ไฟนอล ในวันที่ 13-17 ธ.ค. ที่ดูไบ สหรัฐอาหรับเอมิเรตส์ต่อไป,จากผลงานทั้งหมดนี้ นอกความมุ่งมั่นทุ่มเทฝึกซ้อมของบรรดานักตบลูกขนไก่แล้ว,ยังต้องชื่นชมทีมงานผู้ฝึกสอน นำโดยโค้ชเร็กซี ไมนากี ซึ่งสมาคมแบดมินตันไทยเลือกมาดูแลนักกีฬาของเรา,ต้องบอกว่าสมาคมเลือกไม่ผิดจริงๆ เพราะตั้งแต่โค้ชอิเหนาผู้นี้เข้ามา ความสำเร็จก็พรั่งพรูมาสู่นักแบดไทยอย่างที่เห็นกัน,นั่นคือสัญญาณที่ดีของ ความฝันอันสูงสุด ที่เราจะได้เห็น เหรียญรางวัล สีใดสีหนึ่งจากนักตบลูกขนไก่ไทยแลนด์ ในโอลิมปิกเกมส์ 2020 ที่โตเกียวในอีก 2 ปีนับจากนี้,แต่ก่อนหน้านั้นในปีหน้า 2018 เรามีงานใหญ่ระดับโลกรออยู่ คือการเตรียมเป็นเจ้าภาพจัดแข่งขันทีมชายและทีมหญิงชิงแชมป์โลก โธมัส-อูเบอร์ คัพ ในช่วงเดือน พ.ค.61,ซึ่งนักกีฬาไทยมีลุ้นสุดๆหากสามารถรักษามาตรฐาน และฟอร์มอันแจ่มแจ๋วอย่างนี้เอาไว้ได้แบบยาวๆ,ก็ต้องขอแสดงความยินดีด้วยกับคนเป็นนายกสมาคมฯอย่างคุณหญิงปัทมา,เมื่อเห็นผลงานอันงดงามของนักแบดไทยแบบนี้แล้วก็คงจะหายเหนื่อยเป็นปลิดทิ้ง เพราะมองเห็นอนาคตที่สดใสรออยู่ข้างหน้า,พูดถึงคุณหญิงแล้ว ต้องยอมรับว่าปีนี้เป็นปีทองอย่างแท้จริง เพราะความสำเร็จหลายอย่างมันประดังประเดมาพร้อมๆกัน,นอกจากความสำเร็จในการบริหารงานสมาคมฯแล้ว ก่อนหน้านี้ก็อย่างที่ทราบ ได้ดำรงตำแหน่งอันยิ่งใหญ่ในวงการกีฬาโลกกับตำแหน่งคณะกรรมการโอลิมปิกสากล หรือ ไอโอซี เมมเบอร์ อันเป็นที่กระฉ่อนไปทั่ว,และล่าสุด ชีค อาหมัด อัล ฟาฮัด อัล ซาบาห์ ประธานคณะกรรมการโอลิมปิกแห่งเอเชีย (โอซีเอ) ก็เพิ่งลงนามแต่งตั้งให้คุณหญิงปัทมาเป็นกรรมการที่ปรึกษาของโอซีเอ คนใหม่,เห็นแล้วต้องบอกว่า ชีค อาหมัด นี่เป็น เสือปืนไว ชะมัด รู้จักดึงคนที่มีศักยภาพเข้ามาทำประโยชน์ให้องค์กรสูงสุดของกีฬาเอเชีย,เชื่อว่าการดึงไอโอซี เมมเบอร์ ป้ายแดงจากประเทศไทยเข้ามาช่วยงานโอซีเอ มีแต่ได้กับได้เห็นๆ,อย่างน้อยการกล่อมให้บ้านเราเป็นเจ้าภาพจัด เอเชียน อินดอร์ และมาร์เชียล อาร์ต เกมส์ ในปี 2021,มันก็ง่ายขึ้นแยะ,บี บางปะกง
ก็ต้องขอแสดงความยินดีด้วยกับคนเป็นนายกสมาคมฯอย่างคุณหญิงปัทมา เมื่อเห็นผลงานอันงดงามของนักแบดไทยแบบนี้แล้วก็คงจะหายเหนื่อยเป็นปลิดทิ้ง เพราะมองเห็นอนาคตที่สดใสรออยู่ข้างหน้า
แบดมินตัน,ปัทมา ลีสวัสดิ์ตระกูล,รัชนก อินทนนท์,กุลวุฒิ วิทิตศานต์,เรียงหน้าชน